Дыкъэзыухъуреихь дунейм къытхуищI тыгъэ уасэншэ
Хабзэ зэрыхъуауэ, Мэзым и лэжьакIуэхэм я махуэр фокIадэм и ещанэ тхьэмахуэ махуэм ягъэлъапIэ. Ар ди къэралым и мэзхэм я къулеягъым хэгъэхъуэным, хъумэным зи гъащIэр езыпхахэм я махуэщ.
Республикэм и мэз хозяйствэм и ветеран, и мэзхъумэ лъапIэхэ! Къэбэрдей-Балъкъэрым ЩIыуэпс хъугъуэфIыгъуэхэмрэ экологиемкIэ и министерствэр Мэзым и лэжьакIуэ-хэм я махуэмкIэ къывохъуэхъу! Мэзхъумэ IэщIагъэр, ипэжыпIэкIэ, щIы хъурейм щынэхъ мамыр дыдэхэм ящыщщ. Дыкъэзыухъуреихь дунейм и тыгъэ уасэншэр — мэзыр — ди гуащIэ хьэлэлкIэ дохъумэ икIи зэфIыдогъэувэж. Урысейм и мэзхэр зэрыфхъумэн, абыхэм я хъугъуэфIыгъуэхэр зэрывгъэбэгъуэн узыншагъэ быдэ, зэIузэпэщыныгъэ, унагъуэ насып фиIэну ди гуапэщ.
Мэзыр къэрал куэдым я дежкIэ экологие, экономикэ я лъэныкъуэкIэ гъэтIылъыгъэ уасэншэщ. Абы къыхэкIыу, ар хъумэным, зехьэным, зэфIэгъэувэжыным, зэгъэзэхуауэ къэгъэсэбэпыным мыхьэнэшхуэ иIэщ. А къалэныр мэз хозяйствэмрэ пхъэм елэжь промышленностымрэ я пщэ дохуэ.
Къэбэрдей-Балъкъэрым и мэз лэжьакIуэхэр ехъулIэныгъэ хъарзынэ-хэр яIэу я махуэм ирохьэлIэ. Мэзхэр хъумэным, зехьэным, зэфIэгъэувэжыным пыщIа лэжьыгъэ псори къэралым къызэригъэувам тету зэфIахащ. Къапщтэмэ, гектар 80-м зэфIэгъэувэжыныгъэ лэжьыгъэхэр щрагъэкIуэкIащ, мэз къэкIыгъэхэм гектар 32-рэ къыхагъэхъуащ, ахэр щызэрахьэхэм ящыщу 892-м агротехникэ лэжьыгъэхэр щызэфIагъэкIащ. КъищынэмыщIауэ, гектар 345,6-м я щытыкIэм кIэлъыплъащ, гектари 146,4-рэ ягъэкъэбзащ, пхъэуэ кубометр мини 3,1-рэ ягъэхьэзыращ, гектар мини 2-м мэзылъэ-хэм зэрызыщаужьыр къапщытащ.
МафIэс къэхъу хъужыкъуэмэ, псынщIэу зэрынэсыну гъуэгухэр яухуащ, лъэс лъагъуэхэр пхашащ, Iэмэпсымэхэр зыхуей хуагъэзащ.
Мэзым пыщIа зэхущытыкIэхэр Мэз хозяйствэмкIэ федеральнэ агентствэмрэ республикэм и унафэщIхэм-рэ ди щIэгъэкъуэну зэкIэлъыдогъакIуэ. Псалъэм папщIэ, иужьрей илъэсхэм къызэрагъэпэщащ «Къэбэрдей-Балъкъэрым и мэз питом-ник» «Къэбэрдей-Балъкъэрым и мэз хозяйствэ», «Къэбэрдей-Балъкъэрым и мэз хозяйствэмрэ и мэз хъумакIуэхэмрэ» ГБУ-хэр.
Мэз питомникыр къызэрызэрагъэпэщыж лъандэрэ жылапхъэхэр гъэхьэзырын щIадзэжащ. Иджы мэз фондым хыхьэ щIыпIэхэм фIагъ хэлъу мэзылъэхэм зыщрагъэужьыжыфынущ, республикэм и къалэхэмрэ жылагъуэхэмрэ зыхуей щхъуантIагъэхэр щагъэтIысыфынущ. Къэбэрдей-Балъкъэрыр Урысейм зэрыхыхьэрэ илъэс 460-рэ щрикъум ири-
хьэлIэу республикэм Мэкъумэш хозяйствэмкIэ и министерствэм иджыблагъэ иригъэкIуэкIа выставкэм питомникыр хэтащ икIи и продукцэр щигъэлъэгъуащ. Ахэр зыхуэдэм, абыхэм я ефIэкIыныгъэм зэхуэсахэр хигъэгъуэзащ «Лэскэн мэз хозяйствэ» ГКУ-м и унафэщIу щыта, щIыхь зиIэ мэзхъумэ, Iуэхум куууэ хэзыщIыкI Хьэсанэ Руслан.
КъБР-м ЩIыуэпсым и хъугъуэфIыгъуэхэмрэ экологиемкIэ и министерствэм мэзырыкI жыгхэр учёт зэращI, а Iуэхур щызэхуагъакIуэ Зыуэ щыт автоматизированнэ системэ щолажьэ. Пхъэр зэрыхах, зэрыхаш, абы зэрелэжь щIыкIэр а Iэмалым зэIуха икIи нэхъ тынш ещI.
КъБР-м ЩIыуэпсым и хъугъуэфIыгъуэхэмрээкологиемкIэ и министерствэ.
